Jenny Maxwell

Jennifer Helene Maxwell (3. september 1941 New York – 10. juuni 1981 Beverly Hills, California) oli Ameerika Ühendriikide näitleja.

Jenny Maxwell oli pärit norra ehitustöölise perekonnast. Ta oli Marilyn Monroe kauge sugulane.Unsolved Facts About Jenny Maxwell, The Mini Marilyn Monroe Factinate, 19. september 2023. Vaadatud 31. detsembril 2024

Jenny Maxwell alustas näitlejakarjääri 1958. aastal ja mängis esialgu peamiselt teleseriaalides. 1961. aastal mängis ta Elvis Presley muusikafilmis "Sinine Hawaii" ("Blue Hawaii") Ellie Corbett rolli. Ta lõpetas näitlejatöö 1968. aastal. 

1959. aasta aprillis abiellus Jenny Maxwell lavastaja assistendi Paul W. Rappiga. Nad lahutasid abielu 1961. aasta detsembris ja pidasid seejärel kohtuvaidlust poja Briani hooldusõiguse üle. 15. veebruaril 1970 abiellus ta endast 21 aastat vanema advokaadi Ervin M. Roederiga.Jenny Maxwell (Jennifer Helene Maxwell) Found a Grave. Vaadatud 31. detsembril 2024

10. juunil 1981 tulistati Jenny Maxwell ja Ervin M. Roederit nende maja fuajees. Jenny Maxwell suri kohapeal, Ervin M. Roeder mõni tund hiljem haiglas. Mõrvarit ei tabatud.Hadley Meares:What Really Happened to 1960s Starlet Jenny Maxwell? Los Angeles Magazine, 2. aprill 2021. Vaadatud 31. detsembril 2024

 Viited 

 Välislingid 

Kategooria:Ameerika Ühendriikide televisiooninäitlejad
Kategooria:Ameerika Ühendriikide filminäitlejad
Kategooria:Sündinud 1941
Kategooria:Surnud 1981